ජාතික තරුණ සේවා සභාවේ වොලිබෝල් හා නෙට්බෝල් ක්‍රීඩාවල පියා ලෙස සැලකෙන ජාතික තරුණ සේවා සභාවේ හිටපු නියෝජ්‍ය අධ්‍යක්ෂ (ක්‍රීඩා) කේ. ඒ. කේ. විජේපාල මහතා වෙනුවෙන් උපහාර උත්සවයක් මේ මස 23 දින පෙරවරු 10 ට ජාතික තරුණ සේවා සභාවේ හෙයියන්තුඩුව ක්‍රීඩා පාසලේදී පැවැත්වේ.රෝගාතුරුව ඔත්පලව සිටින විජේපාල මහතා අද රටේ කීර්තිමත් වොලිබෝල් ක්‍රීඩකයන්ගේ උපදේශකවරයාය. 1982 සිට 2002 දක්වා පුරා වසර 20ක් ජාතික තරුණ සේවා සභාවට හා වොලිබෝල් ක්‍රීඩාවට අනුපමේය සේවයක් කළ විජේපාල මහතාගේ ශිෂ්‍යයන් වූ අද වොලිබෝල් ක්‍රීඩාවේ පතාක යෝධයන් වී සිටින ක්‍රීඩකයින් හා පුහුණු කරුවන්ගේ සහභාගිත්වයෙන් රුපියල් 50,0000 ක මුදලක් මෙහිදී පරිත්‍යාග කිරීමට නියමිතය.1982 දී වොලිබෝල් ක්‍රීඩාව ජාතික තරුණ සේවා සභාවට හඳුන්වා දුන් විජේපාල මහතා 1984 දී නෙට්බෝල් ක්‍රීඩාව තරුණ සේවා සභාවට හඳුන්වා දුන්නේය.